Tosin Adeloye

Tosin Adeloye (født 7. februar 1996) er en nigeriansk friidrettsutøver som konkurrerer i sprintløp. Hun fikk gull på 400 meter og 4 x 400 meter stafett ved Juniorafrikamesterskapet i friidrett 2015.

Idrettskarriere 
2012-2014
Adeloye testet positivt på det forbudte stoffet primobolan (metenolon) ved National Sports Festival i Lagos i desember 2012, da hun var 16 år gammel, og ble utestengt fra idrett fra 7. januar 2013 til 6. januar 2015. Hennes beste resultat i 2012 var 52,64. 

2015
I mars deltok hun ved Juniorafrikamesterskapet i friidrett 2015 i Addis Abeba. Der vant hun 400 meter med tiden 54,09, og hun deltok også på Nigerias stafettlag som vant 4 x 400 meter. I juli deltok hun ved det nigerianske mesterskapet i friidrett, der hun kom på 5.-plass på 400 meter, med tiden 53,14 sekunder. Patience Okon George vant denne øvelsen. 

Hun representerte landet sitt under VM i friidrett 2015 i Beijing, der hun ble slått ut i de innledende rundene på 400 meter. På 4 x 400 meter kom Nigeria på 5.-plass. 

Ved Panafrikanske leker 2015 kom hun på 4.-plass på 400 meter, etter at hun satte personlig rekord på 51,24 sekunder i semifinalen. På 4 x 400 meter kom Nigeria på 1.-plass.

Referanser

Eksterne lenker 
 

Nigerianske sprintere
Juniorafrikamestere i friidrett
Deltakere for Nigeria under VM i friidrett 2015
Dopingsaker i friidrett